తండ్రి అవసరమున్నప్పుడు ఆయన నాతో లేరు
సినిమాల్లోకి వచ్చాకే అనుబంధం పెరిగింది: ఆలియా భట్
ముంబయి: తనకు తండ్రి అవసరమున్నప్పుడు మహేశ్‌ భట్‌ తనతో లేరని అంటున్నారు బాలీవుడ్‌ నటి ఆలియా భట్‌. అందుకే ఆయన లేరన్న బాధ ఎప్పుడూ ఉండేది కాదని తెలిపారు. ఈ విషయాన్ని ఆమె ఓ కార్యక్రమంలో వెల్లడించారు. ‘చిన్నప్పుడు నేను నాన్నతో ఎక్కువగా గడిపింది లేదు. ఎప్పుడూ పనిలోనే నిమగ్నమయ్యేవారు. చెప్పాలంటే తండ్రి అవసరం ఉన్న వయసులో ఆయన నాతో లేరు. ఆయన ఇంటికి వచ్చిన ప్రతిసారీ ఏదో సెలబ్రిటీ వచ్చినట్లే ఫీలయ్యేదాన్ని. నేను సినిమాల్లోకి వచ్చాకే నాన్నతో అనుబంధం పెరిగింది. నాన్న ఎందుకు దూరంగా ఉండేవారో సినిమాల్లోకి వచ్చాకే తెలిసింది. సినిమా రంగమే అలాంటిది’ అని వెల్లడించారు.
రణ్‌బీర్‌తో పెళ్లి గురించి మాట్లాడుతూ..
‘నేను రిలేషన్‌షిప్‌లో సంతోషంగా ఉన్నంత మాత్రాన దాని అర్థం పెళ్లిచేసుకుంటానని కాదు. మా మధ్య అనుబంధం మరింత బలపడాలని నేను అనుకున్నప్పుడు పెళ్లి గురించి ఆలోచిస్తాను. అందరూ నా పెళ్లి గురించే ఎందుకు ప్రశ్నిస్తున్నారో అర్థం కావడంలేదు. ఇది చాలా సింపుల్‌ ప్రశ్న. కానీ నా సమాధానం మాత్రం ఒక్కటే. ప్రస్తుతం నాకు పెళ్లి ఆలోచనలు లేవు’ అని తెలిపారు ఆలియా.
Tags :